CELEX: 62012CN0603
Language: fi
Date: 2012-12-21 00:00:00
Title: Asia C-603/12: Ennakkoratkaisupyyntö, jonka Verwaltungsgericht Hannover (Saksa) on esittänyt 21.12.2012 — Pia Braun v. Region Hannover

6.4.2013   
            
            
               FI
            
            
               Euroopan unionin virallinen lehti
            
            
               C 101/7
            
         Ennakkoratkaisupyyntö, jonka Verwaltungsgericht Hannover (Saksa) on esittänyt 21.12.2012 — Pia Braun v. Region Hannover
   (Asia C-603/12)
   2013/C 101/13
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgericht Hannover
   
      Pääasian asianosaiset
   
   
      Kantaja: Pia Braun
   
      Vastaaja: Region Hannover
   
      Ennakkoratkaisukysymys
   
   Onko SEUT 20 ja SEUT 21 artiklassa unionin kansalaiselle vahvistettu vapaata liikkuvuutta ja oleskeluvapautta koskeva oikeus käsiteltävän kaltaisessa tapauksessa, jossa opiskelija, joka asuu edelleen vanhempiensa luona, jotka puolestaan asuvat Saksan EU-naapurijäsenvaltiossa ja työskentelevät rajatyöntekijöinä Saksassa, hakee opintotukea kolmannessa EU-jäsenvaltiossa suoritettavia opintojaan varten, esteenä sellaiselle kansallisen lainsäädännön mukaiselle järjestelmälle, jossa Saksan kansalainen, jonka vakinainen asuinpaikka on muualla kuin Saksan liittotasavallassa, voi saada opintotukea Euroopan unionin jäsenvaltiossa sijaitsevassa opiskelupaikassa suoritettavia opintoja varten vain, jos yksittäistapauksen erityisolosuhteet oikeuttavat tukeen, ja jonka mukaan opintotuki yleensä myönnetään vain toimivaltaisen viranomaisen harkinnan perusteella?